બીજી તરફ કોંગ્રેસમાં જ્યાં મોટામાથાઓ ક્યાંક પોતે તો ક્યાંક માનીતાને ચૂંટણી લડાવતા હતા ત્યાં મોટાભાગે હાર મળી છે પણ વિપક્ષી નેતા તરીકે કાર્યરત રહેનારા વોર્ડ નં.૩માં અતુલ રાજાણી, ગાયત્રીબા વાઘેલા ફરીવાર વિજેતા થયા તો વશરામ સાગઠીયાએ ચૂંટણી પહેલા જ અમે તો જીતવાના જ છીએ તેમ કહ્યું તે સાચુ પડયું હતું. બીજી તરફ કોંગ્રેસમાં વગદાર ગણાતા નિતીન નથવાણીને ટિકીટ જેટલી આસાનીથી મળી ગઈ પણ વિજયપદ છેટું રહી ગયું. તો પક્ષપલ્ટો કરીને ફરી કોંગ્રેસમાં આવી ગયેલા ગત કોંગ્રેસ શાસનમાં ડેપ્યુટી મૅયર પદે રહેલા મોહન સોજીત્રાને હાર મળી છે.